CELEX: 32020R2122
Language: bg
Date: 2020-12-16 00:00:00
Title: Регламент за изпълнение (ЕС) 2020/2122 на Комисията от 16 декември 2020 година за предоставяне на неограничен безмитен достъп до Съюза за 2021 г. на някои стоки с произход от Норвегия, получени от преработката на селскостопански продукти, включени в обхвата на Регламент (ЕС) № 510/2014 на Европейския парламент и на Съвета

17.12.2020   
               
               
                  BG
               
               
                  Официален вестник на Европейския съюз
               
               
                  L 426/32
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/2122 НА КОМИСИЯТА
         от 16 декември 2020 година
         за предоставяне на неограничен безмитен достъп до Съюза за 2021 г. на някои стоки с произход от Норвегия, получени от преработката на селскостопански продукти, включени в обхвата на Регламент (ЕС) № 510/2014 на Европейския парламент и на Съвета
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 510/2014 на Европейския парламент и на Съвета от 16 април 2014 г. за определяне на търговския режим, приложим за някои стоки, получени от преработката на селскостопански продукти, и за отмяна на регламенти (ЕО) № 1216/2009 и (ЕО) № 614/2009 на Съвета (1), и по-специално член 16, параграф 1, буква а) от него,
         като взе предвид Решение 2004/859/ЕО на Съвета от 25 октомври 2004 г. относно сключване на Споразумение под формата на размяна на писма между Европейската общност и Кралство Норвегия относно Протокол № 2 към Двустранното споразумение за свободна търговия между Европейската икономическа общност и Кралство Норвегия (2), и по-специално член 3 от него,
         като има предвид, че:
         
                     (1)
                  
                  
                     В Протокол № 2 към Споразумението между Европейската икономическа общност и Кралство Норвегия от 14 май 1973 г. (3) („Двустранното споразумение за свободна търговия между Европейската икономическа общност и Кралство Норвегия“) и Протокол 3 към Споразумението за Европейското икономическо пространство („Споразумението за ЕИП“) (4), изменено с Решение на Съвместния комитет на ЕИП № 140/2001 от 23 ноември 2001 г. за изменение на протоколи 2 и 3 към Споразумението за ЕИП относно преработени и други селскостопански продукти (5), се определя търговският режим между Съюза и Кралство Норвегия за някои селскостопански и преработени селскостопански продукти.
                  
               
                     (2)
                  
                  
                     В Протокол № 3 към Споразумението за ЕИП се предвижда нулева ставка на митото за водите с прибавка на захар или други подсладители или ароматизирани, класирани в код по КН 2202 10 00, и другите безалкохолни напитки, несъдържащи продукти от позиции 0401—0404 или мазнини от продуктите от позиции 0401—0404, класирани в код по КН 2202 90 10.
                  
               
                     (3)
                  
                  
                     От 1 януари 2017 г. код по КН 2202 90 е заменен с кодове по КН 2202 91 00 и 2202 99. Поради това настоящият регламент следва да обхваща продуктите с кодове по КН 2202 10 00, ex 2202 91 00 и ex 2202 99.
                  
               
                     (4)
                  
                  
                     Със Споразумението под формата на размяна на писма между Европейската общност и Кралство Норвегия относно Протокол № 2 към Двустранното споразумение за свободна търговия между Европейската икономическа общност и Кралство Норвегия (6) („Споразумението под формата на размяна на писма“) временно се преустановява безмитният режим, прилаган съгласно Протокол 2 за стоки, класирани в кодове по КН 2202 10 00 (води, включително минералните води и газираните води, с прибавка на захар или други подсладители или ароматизирани) и ex 2202 90 10 (други безалкохолни напитки, съдържащи захар), заменен с кодове по КН 2202 10 00, ex 2202 91 00 и ex 2202 99. В съответствие със Споразумението под формата на размяна на писма безмитният внос на тези стоки с произход от Норвегия се разрешава само в рамките на безмитна квота. За вноса, който надхвърля тази безмитна квота, трябва да се заплаща мито.
                  
               
                     (5)
                  
                  
                     Освен това съгласно Споразумението под формата на размяна на писма за тези продукти следва да се предостави неограничен безмитен достъп до Съюза, в случай че тарифната квота не е изчерпана към 31 октомври на предходната година.
                  
               
                     (6)
                  
                  
                     Съгласно данните, предоставени на Комисията, годишната квота за 2020 г. за въпросните продукти, открита с Регламент за изпълнение (ЕС) 2019/2154 на Комисията (7), не е била изчерпана към 31 октомври 2020 г. Поради това за тези продукти следва да се предостави неограничен безмитен достъп до Съюза за периода от 1 януари до 31 декември 2021 г.
                  
               
                     (7)
                  
                  
                     Поради това временното преустановяване на безмитния режим, прилаган съгласно Протокол № 2 към Двустранното споразумение за свободна търговия между Европейската икономическа общност и Кралство Норвегия, следва да не се прилага за 2021 г.
                  
               
                     (8)
                  
                  
                     Мерките, предвидени в настоящия регламент, са в съответствие със становището на Комитета по хоризонталните въпроси, засягащи търговията с преработени селскостопански продукти, които не са включени в приложение I,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            
               1.   От 1 януари до 31 декември 2021 г. на посочените в приложението стоки с произход от Норвегия се предоставя неограничен безмитен достъп до Съюза.
            
            
               2.   По отношение на стоките, посочени в приложението към настоящия регламент, се прилагат правилата за произход, определени в Протокол № 3 към Двустранното споразумение за свободна търговия между Европейската икономическа общност и Кралство Норвегия.
            
         
         
            Член 2
            Настоящият регламент влиза в сила на седмия ден след деня на публикуването му в Официален вестник на Европейския съюз.
            
            Той се прилага от 1 януари 2021 година.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 16 декември 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 150, 20.5.2014 г., стр. 1.
         
            (2)  ОВ L 370, 17.12.2004 г., стр. 70.
         
            (3)  ОВ L 171, 27.6.1973 г., стр. 2.
         
            (4)  ОВ L 1, 3.1.1994 г., стр. 3.
         
            (5)  ОВ L 22, 24.1.2002 г., стр. 34.
         
            (6)  ОВ L 370, 17.12.2004 г., стр. 72.
         
            (7)  Регламент за изпълнение (ЕС) 2019/2154 на Комисията от 16 декември 2019 г. за откриване на тарифна квота за 2020 г. за вноса в Съюза на някои стоки с произход от Норвегия, получени от преработката на селскостопански продукти от обхвата на Регламент (ЕС) № 510/2014 на Европейския парламент на Съвета (ОВ L 327, 17.12.2019 г., стр. 66).
      
      
         
            ПРИЛОЖЕНИЕ
            
               Стоки с произход от Норвегия, на които се предоставя неограничен безмитен достъп до Съюза от 1 януари до 31 декември 2021 г.
            
            
                        
                           Пореден №
                        
                     
                     
                        
                           Код по КН
                        
                     
                     
                        
                           Код по ТАРИК
                        
                     
                     
                        
                           Описание на стоките
                        
                     
                  
                        09.0709
                     
                     
                        2202 10 00 
                     
                     
                         
                     
                     
                        
                                    —
                                 
                                 
                                    Води, включително минералните води и газираните води, с прибавка на захар или други подсладители или ароматизирани
                                 
                              
                  
                        ex 2202 91 00 
                     
                     
                        10
                     
                     
                        
                                    —
                                 
                                 
                                    Безалкохолна бира, съдържаща захар
                                 
                              
                  
                        ex 2202 99 11 
                     
                     
                        11
                        19
                     
                     
                        
                                    —
                                 
                                 
                                    Напитки на базата на соя с тегловно съдържание на протеини от 2,8 % или повече, съдържащи захар (захароза или инвертна захар)
                                 
                              
                  
                        ex 2202 99 15 
                     
                     
                        11
                        19
                     
                     
                        
                                    —
                                 
                                 
                                    Напитки на базата на соя с тегловно съдържание на протеини по-малко от 2,8 %; напитки на базата на черупкови плодове от глава 8 от Общата митническа тарифа, житни растения от глава 10 от Общата митническа тарифа или семена от глава 12 от Общата митническа тарифа, съдържащи захар (захароза или инвертна захар)
                                 
                              
                  
                        ex 2202 99 19 
                     
                     
                        11
                        19
                     
                     
                        
                                    —
                                 
                                 
                                    Други безалкохолни напитки, несъдържащи продукти от позиции 0401 —0404  или мазнини, получени от продуктите от позиции 0401 —0404 , съдържащи захар (захароза или инвертна захар)